**Čestné vyhlásenie k uplatňovaniu medzinárodných sankcií**

**Obchodné meno uchádzača:** .........................................................................

**Subdodávatelia:** ........................................................................................

**Názov zákazky:** 250 kusov osobných počítačov (zákazka zadávaná v rámci kategórie č. 1 zriadeného dynamického nákupného systému „Nákup výpočtovej techniky vrátane zariadení na špeciálne použitie, digitálnych fotoaparátov, súvisiaceho príslušenstva a spotrebného materiálu“)

Čestne vyhlasujem, že v hospodárskom subjekte, ktorý zastupujem a ktorý bude vykonávať plnenie Rámcovej dohody o kúpe osobných počítačov, nefiguruje ruská účasť, ktorá prekračuje limity stanovené v článku 5k nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v platnom znení.

Predovšetkým vyhlasujem, že:

(a) uchádzač, ktorého zastupujem, nie je ruským štátnym príslušníkom ani fyzickou alebo právnickou osobou, subjektom alebo orgánom so sídlom v Rusku;

(b) uchádzač, ktorého zastupujem, nie je právnickou osobou, subjektom alebo orgánom, ktorých vlastnícke práva priamo alebo nepriamo vlastní z viac ako 50 % subjekt uvedený v písmene a) tohto odseku;

(c) ani ja, ani spoločnosť, ktorú zastupujem, nie sme fyzická alebo právnická osoba, subjekt alebo orgán, ktorý koná v mene alebo na príkaz subjektu uvedeného v písmene a) alebo b) uvedených vyššie;

(d) subjekty uvedené v písmenách a) až c) nemajú účasť vyššiu ako 10 % hodnoty zákazky v subdodávateľovi, dodávateľovi alebo v subjekte, na ktorého kapacity sa uchádzač, ktorého zastupujem, spolieha.

Zároveň čestne vyhlasujem, že realizácia plnenia podľa Rámcovej dohody o kúpe osobných počítačov zo strany hospodárskeho subjektu, ktorý zastupujem, nie je v rozpore so zákonom č. 289/2016 Z. z. o vykonávaní medzinárodných sankcií v znení neskorších predpisov, a teda najmä neporušuje akúkoľvek medzinárodnú sankciu upravenú v akomkoľvek predpise o medzinárodnej sankcii podľa § 2 písm. b) zákona č. 289/2016 Z. z. o vykonávaní medzinárodných sankcií v znení neskorších predpisov.

Vyhlasujem, že akékoľvek zmeny ohľadne skutočností uvedených v tomto čestnom vyhlásení, o ktorých som sa dozvedel po podpise tohto čestného vyhlásenia, bezodkladne oznámim verejnému obstarávateľovi Ministerstvo zahraničných vecí a európskych záležitostí SR.

Dátum: ......................................... Podpis: ............................................

*[vypísať meno, priezvisko a funkciu*

*oprávnenej osoby uchádzača]*